Rolf Nordhagen (botaniker)

Rolf Nordhagen (født 21. oktober 1894 i Kristiania, død 8. mars 1979 i Oslo) var en norsk botaniker, kjent for sine studier i systematisk botanikk og plantegeografi. Med Gunvor Knaben (1911-1993) pekte han på at islandsvalmuen papaver radicatum sammen med andre planter kan ha overlevd siste istid på isfrie områder langs norskekysten (se overvintringsteorien).Etter examen artium fra Kristiania katedralskole 1912 og cand.real. 1918 fra Det Kongelige Frederiks Universitet. Nordhagen var ansatt som assistent ved Botanisk hage ved Bergens museum fra 1915, men gikk i  1920 over i en stipendiatstilling og kunne  allerede i 1922 innkassere en dr.philos. på en avhandling om Kalktufstudier i Gudbrandsdalen.  Etter ett år i 1925 ved Norges landbrukshøgskole på Ås som lærer, var han tilbake i Bergen og virket tjue år som professor i systematisk botanikk og plantegeografi, samt  bestyrer for Botanisk hage ved Bergens museum.  Efter den andre verdenskrig hadde avsluttet flyttet han med familien til Oslo som  professor og bestyrer for både Botanisk hage og Botanisk museum ved Universitetet i Oslo. Han gikk av i 1964, men hadde da reist meget og skrevet derfra, blant annet til Marokko i 1923 og 1926.Han var sønn av grafikeren Johan Nordhagen (1856–1956) og Christine Magdalene Johansen (1858–1933).  Rolfs bror var Olaf Nordhagen (1883–1925), arkitekten som stod for restaureringen av Nidarosdomen, men det året Olaf døde ble Rolf  gift i Oslo med Elisabeth Marie (Monna) Myhre (1900–1979), og i 1929 fikk de sønnen Per Jonas Nordhagen (1929) som også ble kunsthistoriker, mens Rolf Nordhagen jr. (1927–2013) ble fysiker og professor i informatikk.


== Utgivelser ==
Kun et begrenset utvalg.

Rolf Nordhagen (1931). Vårdager i Marokko og Atlasfjellene. Gyldendal.  [Reiste 1926 sammen med kona Monna og botanikeren Johannes Lid]
Rolf Nordhagen (1933). De senkvartære klimavekslinger i Nordeuropa og deres betydning for kulturforskningen. Aschehoug forlag.  [Forelesning serie ved Institutt for sammenlignende kulturforskning]
Rolf Nordhagen (1935). Hvorledes planternes frø erobrer jorden. Bergen: Stenersens forlag.  [I serien Bergens museums radioforedrag]
Rolf Nordhagen (1940). Norsk Flora.  [Flere bind og utgivelser]
Kristine Bonnevie og Rolf Nordhagen (1946). Biologi. Aschehoug forlag. 
Torsten Lagerberg, Jens Holmboe og Rolf Nordhagen (1950). Våre ville planter. Grundt og Tanum. 
Rolf Nordhagen (1950). Mikkelsbær, mikkelsfisk og Mikkel Rev. Sjødemonen og djevelen. Universitetet i Bergens årbok.  [Om ordet Mikkel]
Rolf Nordhagen (1964). Plantelivet, lærebok i botanikk.  [Illustrert av Miranda Bødtker]
Rolf Nordhagen (1965). Arbeidsbok i botanikk. Aschehoug forlag.  [21 sider]
Rolf Nordhagen (1965). Botaniske studier over bringebær og andre folkelige Rubusnavn i Norden. Universitetsforlaget.  [131 sider]


== Premier ==
Det Norske Videnskaps-Akademi innvalgt 1923
Det Kongelige Norske Videnskabers Selskab innvalgt 1952
Innvalgt i vitenskapsakademiene i København, Helsingfors, Uppsala, Stockholm, Göteborg og Lund.
Fridtjof Nansens belønning for fremragende forskning 1947
æresdoktor ved Uppsala universitet 1957
St. Olavs Orden, ridder av 1. klasse 1957


== Referanser ==